laion/Wikipedia-Exotic huggingface dataset:
הכרת ארצות הברית בריבונות ישראל על רמת הגולן

נשיא ארצות הברית, דונלד טראמפ, הצהיר ב-21 במרץ 2019 שארצו מכירה באופן מלא בריבונות הישראלית ברמת הגולן. ב-25 במרץ 2019 חתם טראמפ על הצהרה שמכירה בריבונות ישראל על רמת הגולן. ב-21 במרץ 2019 הצהיר הנשיא טראמפ כי "לאחר 52 שנים הגיע הזמן שארצות הברית תכיר באופן מלא בריבונות הישראלית ברמת הגולן, דבר חשוב מבחינה אסטרטגית וביטחונית לישראל וליציבות האזורית." ארבעה ימים לאחר מכן, בטקס סמלי בבית הלבן במעמד ראש ממשלת ישראל, סגן נשיא ארצות הברית, מייק פנס, מייק פומפאו, ג'ארד קושנר, דייוויד פרידמן ואחרים, חתם טראמפ על הצהרה נשיאותית שמכירה בריבונות ישראל על רמת הגולן. ראש ממשלת ישראל, בנימין נתניהו, הודה לנשיא טראמפ על ההצהרה. מאוחר יותר הודיע נתניהו כי בכוונתו לאשר הקמת יישוב חדש ברמת הגולן שייקרא רמת טראמפ, כמחווה על ההכרה. ראש האופוזיציה, שלי יחימוביץ', אמרה כי "הצהרת טראמפ היא בעיקר סמלית, אך היא מבורכת ומשקפת את הקונצנזוס הישראלי לגבי מעמדה של רמת הגולן. [...] אין ספק שטראמפ מוסר את ההצהרה כדי להעניק בונוס לנתניהו במערכת הבחירות". מזכ"ל האו"ם, אנטוניו גוטרש, אמר כי "מעמדו של הגולן לא השתנה". המהלך האמריקני גרר גינוי, ביקורת או דחייה מצד: האיחוד האירופי, בריטניה, גרמניה, צרפת, בלגיה, ספרד, פולין, דרום אפריקה, טורקיה, מצרים, הליגה הערבית, רוסיה, ערב הסעודית, בחריין, קטר, כווית, ירדן, עיראק, איראן, לבנון, יפן, קובה, אינדונזיה, קנדה, פקיסטן, סודאן, מלזיה, וסין. ביוני 2021 דווח באתר "The Washington Free Beacon (אנ')" כי ממשל ג'ו ביידן צפוי לסגת מהחלטתו של טראמפ, ולהודיע כי הוא אינו מכיר בריבונות הישראלית על רמת הגולן. גורם מדיני בישראל הכחיש כוונה כזו. זמן קצר לאחר הדיווח פרסמה מחלקת המדינה של ארצות הברית הצהרה רשמית לפיה מדיניות ארצות הברית בנוגע לרמת הגולן לא השתנתה, ודיווחים האומרים אחרת הם שקריים. מעמדה המשפטי והבינלאומי של רמת הגולן הכרת ארצות הברית בירושלים כבירת ישראל רן דגוני, ‏מועצת הביטחון הפנתה עורף להכרה האמריקאית בסיפוח רמת הגולן, באתר גלובס, 28 במרץ 2019 טראמפ חתם על ההכרה ההיסטורית בריבונות ישראל בגולן, באתר ynet, 25 במרץ 2019 "הצהרה היסטורית של הנשיא טראמפ: "הגיע הזמן שארצות הברית תכיר בריבונות ישראל בגולן" טל שניידר, ‏טראמפ ונתניהו נפגשו: ארה"ב הכירה בריבונות ישראל על הגולן, באתר גלובס, 25 במרץ 2019. איתמר אייכנר, "רמת טראמפ": הממשלה תאשר את היישוב ע"ש נשיא ארה"ב בגולן, באתר ynet, 13 ביוני 2019 אריק בנדר, ‏יחימוביץ': הצהרת טראמפ בנוגע לגולן נועדה לעזור לנתניהו בבחירות, באתר מעריב אונליין, 23 במרץ 2019 רועי רובינשטיין ואליאור לוי, מזכ"ל האו"ם: לא לסיפוח. ארה"ב: זו החלטה ישראלית, באתר ynet, 24 ביוני 2020 נעה לנדאו, מדינות האיחוד האירופי הצהירו פה אחד: לא מכירות בריבונות ישראל ברמת גולן הכבושה, באתר הארץ, 27 במרץ 2019 ג'קי חוריו נעה לנדאו, מזכ"ל הליגה הערבית: ההכרה בריבונות ישראלית בגולן חסרת משמעות, באתר הארץ, 21 במרץ 2019 ynet, רוסיה, איראן וטורקיה נגד ההכרה בגולן: "איום על המזרח התיכון", באתר ynet, 27 באפריל 2019 דנה ויס, ‏גורם מדיני: "סוגיית רמת הגולן לא נדונה מול האמריקנים", באתר ‏מאקו‏, 25 ביוני 2021 ציוץ של מחלקת המדינה של ארצות הברית ברשת החברתית אקס (טוויטר), 25 ביוני 2021. ערך זה הוא קצרמר בנושא ארצות הברית ובנושא ישראל. אתם מוזמנים לתרום לוויקיפדיה ולהרחיב אותו.
צדרפלטה

צדרפלטה (שם מדעי: Cedarpelta) הוא סוג של דינוזאור צמחוני ממשפחת האנקילוזאוריים. הוא חי במישורי אמריקה הצפונית בקרטיקון התחתון שלפני 116-109 מיליון שנה. המאובנים שלו התגלו ב-2001 בתצורות הרי צדר (אנ') שביוטה ומהם קיבל הדינוזאור את שמו. הסיומת "pelte" משמעה "משוריין", עקב מבנה הלוחיות הגרמיות שלו. המאובנים כללו בעיקר שרידי גולגולת שבורה וחסרת חוטם ולסתות. הצדרפלטה היה דינוזאור משוריין הולך על ארבע שעל פי החוקר גרגורי ס. פאול הגיע לאורך של 7 מטרים ולמשקל 5 טונות. כמה חוקרים סוברים שהיה יותר קטן. אורך ראשו הגיע ל-60 ס"מ והוא היה בעל גבות משולשות וחרטום משולש בעל מקור קטן ושיניים קטנות. בדומה למרבית קרוביו הוא היה בעל מבנה גרמי מכוסה גבשושיות עצם להגנה והיה בעל זנב ארוך בקצהו, אולי מכיל "אלה" קטנה להגנה נוספת. לדינוזאור זה היו רגליים אחוריות מעט גבוהות מהקדמיות. הצדרפלטה היה קדום יחסית לשאר קרובי משפחתו כמו האנקילוזאורוס וייתכן שהשתייך לקבוצה קדומה מעט. הדינוזאור הקרוב אליו ביותר הוא השמוזאורוס ממדבר גובי במונגוליה. מדיה וקבצים בנושא צדרפלטה בוויקישיתוף צדרפלטה, באתר האנציקלופדיה של החיים (באנגלית) צדרפלטה, באתר GBIF (באנגלית)
גוביזאורוס

גוביזאורוס (שם מדעי: Gobisaurus; מילולית: "לטאת גובי") הוא סוג של דינוזאור צמחוני בן למשפחת האנקילוזאוריים שחי בסין הפרהיסטורית לפני 92 מיליון שנה, בקרטיקון העליון. מאובניו של הדינוזאור התגלו במשלחת מ-1959-1960 למדבר גובי של מונגוליה הפנימית, סין ומספר שלדים נוספים התגלו בין 1990 ל-1997. ממצאים אלה השתייכו למין דינוזאור אחד, Gobisaurus domoculus שקיבל את שמו ב-2001 מפיליפ קורי ושאו קסיג'ין (Zhao Xijin). המשמעות של שם המין היא: "נחבא מהנוף", עקב הימצאותו לאחר 3 חודשי חיפושים. דינוזאור זה הגיע, ע"פ החוקר גרגורי ס. פאול לאורך 6 מטרים ולמשקל 2.5 טונות והוא היה מכוסה בגבשושיות גרמיות על פני גופו והוא היה קרובו של השמוזאורוס, מאותו אזור. אורך הגולגולת שלו הגיעה ל-46 ס"מ. הוא היה צמחוני בעל שורת שיניים אחוריות גדלות וקצה החרטום הגדול כוסה במקור קרני. לדינוזאור זה היו נחיריים בולטים גדולים מאוד. ככל הנראה הוא היה סוג פרימיטיבי במשפחת האנקילוזאוריים ולעיתים משויך יחד עם השמוזאורוס הקרוב לתת-משפחה Shamosaurinae. מדיה וקבצים בנושא גוביזאורוס בוויקישיתוף גוביזאורוס, באתר האנציקלופדיה של החיים (באנגלית) גוביזאורוס, באתר GBIF (באנגלית) Gobisaurus במדריך הדינוזאורים The Dino Directory של המוזיאון להיסטוריה של הטבע (לונדון)
נסדר מעגל גדול

נסדר מעגל גדול הוא שיר ילדים פופולרי אותו כתבה והלחינה שָׂרָה לֵוִי-תַּנַּאי. השיר בדרך כלל נלמד כבר בגני הילדים. השיר הופיע בספר/חוברת "בזמר ובמחול" בהוצאת הספרייה למוזיקה ע"ש נסימוב בשנת 1977. שרה לוי-תנאי הייתה גם כוריאוגרפית, וכן עבדה כגננת, מה שהביא אותה להוסיף לשיר פן ריתמי, בו לכל כמה מילים יש תנועה ספציפית עליה חוזרים, וכן משחק תוך כדי שירה. נְסַדֵּר מַעְגָּל גָּדוֹל וְנֵצֵאָה בְּמָחוֹל כַּף נִמְחָא נִסְתּוֹבֵבָה בְּשִׂמְחָה! נסדר מעגל גדול ונצאה במחול רגל הך! רגל הך! נסתובבה ונשמח נסדר מעגל גדול ונצאה במחול כפוף הצד, כפוף הצד רד לאט ואל תרעד נסדר מעגל גדול ונצאה במחול מי עצוב? מי כפוף? יש להיות גדול, זקוף באנו חושך לגרש - שיר נוסף של שרה לוי-תנאי ליצן קטן שלי - שיר נוסף של שרה לוי-תנאי http://stereo-ve-mono.com/12224 מילות השיר "נסדר מעגל גדול" והאזנה לו באתר זמרשת מילות השיר "נסדר מעגל גדול" באתר שירונט נסדר מעגל גדול, זמרשת
CCTV-1

CCTV-1 הוא ערוץ הטלוויזיה המרכזי בסין, והראשון שהחל לשדר במדינה. זהו ערוץ ציבורי, המופעל בידי הטלוויזיה המרכזית של סין. הערוץ מותג בתחילה כ"טלוויזיית פקינג (בייג'ינג)", והושק כניסיון ב-2 במאי 1958. השידורים הקבועים החלו באופן רשמי למשך 4 שעות וחצי מדי יום החל מ-2 בספטמבר 1958. לערוץ הוענק רישיון לשידורים יבשתיים חינמיים עד שנת 1960, וכידוע, השידורים מתקיימים עד היום. הערוץ החל לערוך ניסיונות שידור בצבע ב-1971, ומאוחר יותר ב-1972 השיק שידורי לוויין עבור אירועים מרכזיים. שידור מלא בצבע החל ב-1977. ב-1 במאי 1978, שונה שם הערוץ ל"הטלוויזיה המרכזית של סין" (China Centarl Television או CCTV), באישור הוועד המרכזי של המפלגה הקומוניסטית הסינית. ב-1984 החל שידור לווייני מקומי, באמצעות הלוויין Song Dang Hong 2. ב-1988 החלו בשידורי סטריאו, ואילו בשנת 2002 עבר הערוץ לשידורים דיגיטליים. כעבור שנתיים, ב-1 באוקטובר 2004 החלו בערוץ בשידור רציף במשך 24 שעות ביממה. כמה שנים מאוחר יותר, ב-28 בספטמבר 2009 הוסבו שידורים אלו לשידורים בחדות גבוהה (HD). כל שעות השידור המובאות הן לפיה שעון בייג'ינג: BBC One הערוץ הראשון SVT1 אתר האינטרנט הרשמי של CCTV-1
ניובררזאורוס

ניובררזאורוס (שם מדעי: Niobrarasaurus) הוא סוג דינוזאור צמחוני בן לקבוצת האנקילוזאורים אשר חי באמריקה הצפונית לפני 87-82 מיליון שנה. דינוזאור זה התגלה ב-1995 בתצורות ניובררה (אנ') שבמערב קנזס וקיבל מהם את שמו. הוא השתייך למשפחת הנודוזאוריים והיה אולי קרובו של הנודוזאורוס. ב-1930 נמצא בקנזס מאובן מהמין Niobrarasaurus coleii אשר שויך לסוג היירוזאורוס (Hierosaurus) ובהמשך עקב הבדלים שונים הועבר לסוג זה. מאובנים אלה עברו ב-2002 למוזיאון הטבע של סטרנברג בקנזס. המאובנים שלו היו קטועים ושבורים אך הוא היה קשור משפחתית לנודוזאורוס והיה בעל לוחיות שריון, גפיים קצרות וזנב ארוך אך חסר אלה בקצה. האורך שלו הגיע ל-6.5 מטרים. דינוזאור זה חי לחופי הים הפנימי המערבי לצד דינוזאורים צמחוניים כמו הקלאוזאורוס וזוחלים ימיים שונים. מדיה וקבצים בנושא ניובררזאורוס בוויקישיתוף ניובררזאורוס, באתר האנציקלופדיה של החיים (באנגלית) ניובררזאורוס, באתר GBIF (באנגלית)
איינשטיין (מכתש פגיעה)

מכתש איינשטיין הוא מכתש פגיעה שנמצא בצידו המערבי של הירח. המכתש קרוי על שמו של הפיזיקאי היהודי אלברט איינשטיין. גרסה רחבה ולא רשמית פורסמה על ידי פטריק מור (Patrick Moore) בשנת 1939. באמצע המאה ה-20, המהנדס הוולשי יו פרסי וילקינס (אנ') קרא למכתש זה מכתש קאראמואל אחרי הסכולסטיקן הספרדי קתולי חואן קאראמואל אי לובקוביץ. המכתש היה מוכר בשם זה עד ל-1964 למרות שהאיגוד האסטרונומי הבינלאומי לא הכיר בשם זה. The geologic history of the Moon, 1987, Wilhelms, Don E.; with sections by McCauley, John F.; Trask, Newell J. USGS Professional Paper: 1348. Figure 3.9 A (online) Ewen A. Whitaker, Mapping and Naming the Moon: A History of Lunar Cartography and Nomenclature, Cambridge University Press, 2003-12-11. (באנגלית) מדיה וקבצים בנושא איינשטיין בוויקישיתוף 1969JBAA...79..288A Page 288, articles.adsabs.harvard.edu Moore P.; Cattermole P. J. (1967). The Craters of the Moon. New York: W. W. Norton and Company Inc. pp. 124 (image on p.63). Allen D. A. (ביוני 1966). "The Lunar Crater Caramuel". Journal of the British Astronomical Association. 76: 248–255. Bibcode:1966JBAA...76..248A. {{cite journal}}: (עזרה) Allen D. A.; Andrews C. J. (במאי 1969). "The last word on Einstein Crater (Caramuel)". Journal of the British Astronomical Association. 79: 288–290. Bibcode:1969JBAA...79..288A. {{cite journal}}: (עזרה) Mobberley M. (2013). It Came From Outer Space Wearing an RAF Blazer!: A Fan's Biography of Sir Patrick Moore. Springer Science & Business Media. pp. 15, 22–23, 102, 171, 581. doi:10.1007/978-3-319-00609-3. ISBN 978-3-319-00609-3. Wikispaces, the-moon.wikispaces.com "Unofficial Names of Hugh Percy Wilkins (from Wilkins and Moore, 1961)". the-moon.wikispaces.com. נבדק ב-2014-12-11.{{cite web}}: תחזוקה - ציטוט: url-status (link) Longshaw N. (ביוני 2014). P. Grego (ed.). "Einstein surprise" (PDF). The British Astronomical Association Lunar Section Circular. 51 (6): 10–12. אורכב מ-המקור (PDF) ב-14 בדצמבר 2014. {{cite journal}}: (עזרה) Whitaker E. A. (2003). Mapping and Naming the Moon: A History of Lunar Cartography and Nomenclature. Cambridge University Press. pp. 230, 235. ISBN 9780521544146. "Einstein". Gazetteer of Planetary Nomenclature. International Astronomical Union (IAU) Working Group for Planetary System Nomenclature (WGPSN). 2010-10-18. נבדק ב-2014-12-13.{{cite web}}: תחזוקה - ציטוט: url-status (link) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
הספרוזאורוס

הספרוזאורוס (שם מדעי: Hesperosaurus; מילולית: "לטאה מערבית") הוא סוג של דינוזאור ממשפחת הסטגוזאוריים אשר חי ביורה העליון לפני 156 מיליון שנה. מאובניו התגלו ב-1985 בתצורת מוריסון במונטנה ובויומינג. בסוג זה היה מין אחד, Hesperosaurus mjosi שקיבל את שמו ב-2001 מהחוקרים קנת' קרפנטר, קליפורד מילס וקרן קלוורד. אורכו של דינוזאור זה הגיע ל-6-7 מטרים ומשקל ל-2-3.5 טונות. בצורתו דמה לסטגוזאורוס, קרובו הגדול יותר והוא היה בעל שתי שורות של מעל 10 לוחיות גדולות מעוגלות שהתחברו לחוליותיו ושימשו לחימום היצור. הראש היה קטן יחסית ובעל מקור צר ומעל 20 שיניים חלשות. כמו הסטגוזאורוס הוא היה בעל זנב עם 4 דורבנות גדולים ששימשו לדקירת אויבים אפשריים. כמה חוקרים סוברים שהוא היה בעל דו-צורתיות זוויגית בשל הבדלים בגודל הלוחיות. ההספרוזאורוס חי במישורי אמריקה השופעים וליחך עלי מחטניים, ציקסים ושרכים. הוא התגונן מטורפים כמו האלוזאורוס באמצעות הצלפה של זנבו הדוקרני. מדיה וקבצים בנושא הספרוזאורוס בוויקישיתוף הספרוזאורוס, באתר GBIF (באנגלית) Hesperosaurus במדריך הדינוזאורים The Dino Directory של המוזיאון להיסטוריה של הטבע (לונדון)
קלוד ז'וזף ורנה

קלוד ז'וזף ורנה (בצרפתית: Claude Joseph Vernet;‏ 14 באוגוסט 1714 – 3 בדצמבר 1789) היה צייר צרפתי. נולד למשפחת ציירים בעיר אביניון שבחבל פרובאנס. כבר בהיותו בן ארבע עשרה עזר לאביו בציור דקורטיבי. ב-1734 נסע לאיטליה, ובדרכו צייר את נמל העיר מרסיי שבדרום צרפת. משהגיע לרומא נתקבל ללמוד בסטודיו של ברנרדינו פרג'וני, שעסק בציור נוף ימי. הוא עשה את דרכו המקצועית אט אט, עד שהפך לצייר נודע (בערך ב-1745). החל מ-1746 שלח את ציוריו לאקדמיה לציור ולפיסול בפריז, שהציגה אותם בתערוכותיה. ורנה עבר לרומא בצעירותו היפה, שם למד אצל ברנרדינו פרגיוני ואדריאן מנגלארד. קלוד ז'וזף ורנה התגורר ברומא במשך כעשרים שנה, עד 1753, כאשר הוזמן על ידי המלך לואי החמישה עשר לשוב לצרפת כדי לצייר סדרת ערי נמל צרפתיות. סדרה זו מוצגת במוזיאון הלובר בפריז. משחזר לפריז, נבחר לחבר האקדמיה לציור ולפיסול, והציג את תמונותיו בתערוכותיה דרך קבע. במשך תשע שנים סייר ברחבי צרפת, ואחרי 1762 התיישב בפריז. לציוריו נודעה השפעה על ציירים רבים באירופה, באמריקה ובאוסטרליה. קלוד ז'וזף ורנה נפטר בחדר עבודתו במוזיאון הלובר בפריז ב-1789. נמל ים-תיכוני (1745) סערה לחוף הים התיכון (1745) ספינה נטרפת בים (1759) מדיה וקבצים בנושא קלוד ז'וזף ורנה בוויקישיתוף קלוד ז'וזף ורנה, באתר אנציקלופדיה בריטניקה (באנגלית) קלוד ז'וזף ורנה, באתר MusicBrainz (באנגלית) קלוד ז'וזף ורנה, באתר Discogs (באנגלית) "Marina di Anzio". Accademia di San Luca. נבדק ב-9 באוקטובר 2020. {{cite web}}: (עזרה) "Vernet". Treccani. נבדק ב-9 באוקטובר 2020. {{cite web}}: (עזרה) Greater London Council, Joseph Vernet, Philip Conisbee (1976). Claude-Joseph Vernet, 1714-1789. The Council; University of Michigan. pp. 1728, 1739, 1747.{{cite book}}: תחזוקה - ציטוט: שימוש בפרמטר authors (link) Silvia Maddalo (1982). Adrien Manglard (1695-1760). Multigrafica; University of Virginia. pp. 20–28.
אלסנדרו סלביו

אלסנדרו סלביו (באיטלקית: Alessandro Salvio; סביבות 1570 – סביבות 1640) היה שחמטאי איטלקי. אלסנדרו סלביו נחשב לשחקן בין הטובים בעולם בסביבות שנת 1600. הוא הקים אקדמיית השחמט בנאפולי שבאיטליה וכתב ספר שהתפרסם סביב 1604. הוא כתב בנוסף, עוד ספר שיצא לאור ב־1634. בספרים שלו הוא ניתח את שיטות הפתיחה הפופולריות באותה תקופה: גמביט המלך ופתיחה איטלקית «Trattato dell' inventione et arte liberale del gioco di scacchi», Napoli, 1604 Il Puttino, 1634 אלסנדרו סלביו, באתר צ'סגיימס (באנגלית)
פרקופה

פרקופה (בהונגרית: Perkupa) הוא כפר קטן במחוז בורשוד-אבאוי-זמפלן שבצפון מזרח הונגריה. בפרקופה חיו מעט יהודים ובמקום קיים עדיין בית קברות יהודי. מדיה וקבצים בנושא פרקופה בוויקישיתוף אתר האינטרנט הרשמי של פרקופה (בהונגרית) מפקד האוכלוסין ההונגרי 2018 בית הקברות היהודי בפרקופה(בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מוגנופטרוס

מוגנופטרוס (שם מדעי: Moganopterus) הוא סוג של פטרוזאור גדול אשר חי בקרטיקון התחתון לפני 124.5 מיליון שנה. מאובניו התגלו ב-2012 בתצורת יישיין שבמחוז ליאונינג שבסין בידי החוקר לו ג'ונצ'נג (אנ') וצוותו. הוא קיבל את שמו מהשם: "Mogano" שלקוח מחרב מתוך אגדת חרבות סינית עם הסיומת "pteron" שפירושה: "כנף". המוגנופטרוס היה מעופף עצום בעל גולגולת ארוכה באורך 95 ס"מ עם כרבולת עצם בקצה וחוליות צוואר באורך 14.5 ס"מ. הוא היה בעל מוטת כנפיים של 5–7 מטרים כנראה, מה שהופך אותו לאחד מהמעופפים הגדולים מעולם. המוגנופטרוס השתייך כנראה למשפחת הקטנוצ'סמטיים. לפטרוזאור זה היו לסתות ארוכות ודקות עם 15 שיניים בלסת העליונה ו-17 בתחתונה והן היו דקות ונועדו לשליית דגים מהמים. הצוואר היה עבה ואולי היה לפטרוזאור שק כשל שקנאי. פטרוזאור זה חי לצד פאונה נכחדת של דינוזאורים מנוצים שונים ומיני זוחלים ויונקים קדומים לצד סביבה ממוזגת של עצים מחטניים מדיה וקבצים בנושא מוגנופטרוס בוויקישיתוף מוגנופטרוס, באתר GBIF (באנגלית)
רקצה

רקצה (בהונגרית: Rakaca) הוא כפר קטן במחוז בורשוד-אבאוי-זמפלן שבצפון מזרח הונגריה. ברקצה חיו מעט יהודים. מדיה וקבצים בנושא רקצה בוויקישיתוף אתר האינטרנט הרשמי של רקצה מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
הר אש (אנטארקטיקה)

הר אש (באנגלית: Mount Ash) הוא הר בהרי דרווין שבאנטארקטיקה. גובהו של ההר 2,025 מטרים מעל פני הים. ההר מתנשא מעל הצד הצפונית של קרחון הת'רטון. ההר מצוי 20 קילומטרים דרומית מערבית לצוק ג'אנקשן. ההר מופה לראשונה על ידי הסקר הגאולוגי של ארצות הברית, באמצעות סקרים שבוצעו בעזרת טלורומטר, ותצלומי אוויר שבוצעו על ידי צי ארצות הברית בין השנים 1963–1959. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם ראלף אי. אש ׁ(Ralph E. Ash), מכונאי שהיה חבר משלחת מקמורדו חוצת הקוטב הדרומי של ארצות הברית (U.S. McMurdo-Pole traverse party) בעונת מחקר 1961–1960. • WARWICK F. VINCENT, CLIVE HOWARD-WILLIAMS, Nitrate-rich inland waters of the Ross Ice Shelf region, Antarctica, Antarctic Science 6 (3): 339-346 (1994), P 340 • Lorna Louise Thurston, A PILOT FRAMEWORK AND GAP ANALYSIS TOWARDS DEVELOPING A FLUVIAL CLASSIFICATION SYSTEM IN THE ROSS SEA REGION ANTARCTICA, P 23 הר אש באתר הסקר הגאולוגי של ארצות הברית הר אש באתר הגאזט האנטארקטי של ממשלת ניו זילנד הר אש באתר הגאזט האנטארקטי של ממשלת אוסטרליה הר אש באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר אש תחזית מזג אוויר עדכנית ארוכת טווח עבור הר אש מתן שם רשמי להר בגאזט השמות הרשמי של ממשלת ניו זילנד מידע גאוגרפי והיסטורי
ג'ון פנקו

ג'ון פנקו (באנגלית: John Pankow; נולד ב-28 באפריל 1954) הוא שחקן אמריקאי.הוא ידוע בעיקר מהופעותיו בתפקיד איירה בוכמן בשבע העונות של הסדרה "משתגעים מאהבה", ומתפקידו בדמות מרק לפידוס בסדרה "אפיזודס". פנקו נולד בסנט לואיס שבמיזורי. הוא השישי במשפחה בת תשעה ילדים. אחיו הגדול הוא נגן הטרומבון והמלחין ג'יימס פנקו, ממייסדי להקת הרוק "שיקגו". פנקו גדל בפארק רידג' שבאילינוי, ולמד בבית הספר התיכון Maine South High School, אחר כך באוניברסיטת צפון מזרח אילינוי. הוא שייך למשפחה קתולית. פנקו מופיע על במות התיאטרון, בקולנוע ובטלוויזיה. הוא שיחק במשך שבע עונות בתפקיד איירה בוכמן בסיטקום "משתגעים מאהבה" של רשת NBC. עוד הופיע בתפקיד קבוע בסדרה "אפיזודס" של רשת שואוטיים וה-BBC, בה גילם דמות של מפיק טלוויזיה אמריקאי בשם מרק לפידוס. פנקו שיחק בתפקיד הסוכן ג'ון ווקוביץ' בסרט "לחיות ולמות בלוס אנג'לס" לצדם של ויליאם פיטרסן ווילם דפו. ב-1985 התחתן פנקו עם השחקנית קריסטין סאתרלנד. (1980) Merton of the Movies (1980) The Slab Boys (1981) Forty-Deuce (1981) Hunting Scenes From Lower Bavaria אמדאוס (1981) (1982) Cloud 9 (1982) Jazz Poets at the Grotto הנרי החמישי (1984) (1985) The Iceman Cometh (1987) North Shore Fish שני אדונים מוורונה (1987) (1987) Serious Money (1986) Italian American Reconciliation (1989) Aristocrats (1990) Ice Cream with Hot Fudge שחרזאדה (1992) Scheherazade הסערה (1995) (1997) Baby Anger מידה כנגד מידה (2001) (2003) Barbra's Wedding 12 המושבעים (2004) אביבה של מיס ברודי (2006) סימבלין (2007) (2009) Why Torture is Wrong, and the People Who Love Them (2009) Keep Your Pantheon (2009) School (2010) Equivocation אילוף הסוררת (2012) (2012) Medieval Play (2013) Natural Affection מהומה רבה על לא דבר (2014) (2015) Dada Woof Papa Hot (2018) The True נשקיני קייט (2018) ג'ון פנקו, במסד הנתונים הקולנועיים IMDb (באנגלית) ג'ון פנקו, באתר AllMovie (באנגלית) ג'ון פנקו, במסד הנתונים הקולנועיים KinoPoisk (ברוסית) ג'ון פנקו במסד הנתונים IBDB (באנגלית) ג'ון פנקו באתר אוף-ברודוויי "Brother Act". נבדק ב-10 במרץ 2017. {{cite web}}: (עזרה)
הר אש

האם התכוונתם ל... אנטארקטיקה הר אש (אנטארקטיקה) – הר בהרי דרווין שבאנטארקטיקה הממלכה המאוחדת הר אש (ויילס) – הר במחוז גלמורגן, בוויילס שבממלכה המאוחדת קנדה הר אש (קולומביה הבריטית) – הר באי ונקובר בפרובינציית קולומביה הבריטית שבקנדה פארק הר אש – פארק בקולומביה הבריטית שבקנדה, הכולל את מדרונות הר אש, בסמוך לעיר ונקובר
הר אש (קולומביה הבריטית)

הר אש (באנגלית: Mount Ash) הוא הר באי ונקובר בפרובינציית קולומביה הבריטית שבקנדה. ההר ממוקם בשטח מחוז בירת קולומביה הבריטית. על מורדות ההר מצוי פארק הר אש. גובהו של ההר 219 מטרים מעל פני הים. ההר ממוקם בסמוך לאגם מת'סון וצפונית לאי גילספי שבמרכז האגם. הר אש, כמו גם אגם אש ונהר אש הסמוכים לו, נקראים על שם הרופא ג'ון אש, שהיה אחד מתומכי משלחת החקר של האי ונקובר (Vancouver Island Exploring Expedition) בראשות רוברט בראון בשנת 1864. הר אש באתר השמות של ממשלת קנדה מפת אזור הר אש תחזית מזג אוויר עדכנית ארוכת טווח עבור הר אש סטטיסטיקות מזג אוויר עבור הר אש הצמחייה על הר אש תיאור פארק הר אש לפי מקור אחר גובהו של ההר 145 מטרים מעל פני הים. מידע גאוגרפי על מיקום ההר מקור שמו של הר אש
רקצאסנד

רקצאסנד (בהונגרית: Rakacaszend) הוא כפר קטן במחוז בורשוד-אבאוי-זמפלן שבצפון מזרח הונגריה. ברקצאסנד חיו מעט יהודים ובמקום קיים עדיין בית קברות יהודי. מדיה וקבצים בנושא רקצאסנד בוויקישיתוף אתר האינטרנט הרשמי של רקצאסנד (בהונגרית) מפקד האוכלוסין ההונגרי 2018 בית הקברות היהודי ברקצאסנד(בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
איסטיודקטילוס

איסטיודקטילוס (שם מדעי: Istiodactylus; משמעות שמו: "כנף-מפרש") הוא סוג של פטרוזאור גדול אשר חי בקרטיקון הקדום לפני 120–125 מיליון שנה. המאובנים של פטרוזאור זה התגלו באי וויט שמדרום לבריטניה מהמין I. latidens. במשך שנים נחשב המין שנמצא נחשב למין הדרומזאור אורניתודסמוס ורק ב-2001 נחשב לפטרוזאור והועבר לסוג זה. מין נוסף התגלה ב-2006 בסין ונקרא I. sinensis אך כמה מהחוקרים סוברים שמין זה שייך לסוגים אחר ממשפחת האיסטיודקטיליים (Istiodactylidae). האיסטיודקטילוס היה פטרוזאור גדול בעל מוטת כנפיים של 4.3-5 מטרים, גדול יותר מאלבטרוס נודד והייתה לו גולגולת ארוכה מאוד משולשת שבורה. מדידה משוערת של אורך הגולגולת מעלה שהגיעה ל-56 ס"מ, אם כי כמה חוקרים סוברים שההערכה מופרזת והייתה קרובה יותר לאורך 46 ס"מ. גולגולת זו הייתה בעלת בסיס גבוה מאוד ודמתה למקור של קלאו או טוקן אך מחודדת בקצוות שהסתיימו במספר שיניים דמויי אזמל. העיניים בלטו מבסיס הראש ועוגנו בשרירים מיוחדים. כמו מרבית הפטרוזאורים הוא הכיל שערות עדינות על גופו והיה בעל שרירי כנפיים שיכלו להינעל כדי לדאות ביעילות. פטרוזאור זה דמה במראהו לאורניתוכיירוס אך היה בעל ראש מוגבה יותר ובעל פחות שיניים. במשך שנים חשבו שהוא צד בדומה לאנפות או לגזרנים בטבילת ראש במים ושליית דגים. עם זאת המבנה של שיניו דמו לשיניים חותכות כמו אלה של כריש הסיגר וייתכן שהותאמו לאכילת נבלות, כך שהפטרוזאור אולי ניזון מנבלות כמו נשרים. למרות שלא ניזון מדגים נראה ממאובנים שהוא התגלה בסמוך למקווי מים מתוקים ולחופי ימים. מדיה וקבצים בנושא איסטיודקטילוס בוויקישיתוף איסטיודקטילוס, באתר GBIF (באנגלית)
ליאונינגופטרוס

ליאונינגופטרוס (שם מדעי: Liaoningopterus; משמעות שמו: "המעופף של ליאונינג") הוא סוג של פטרוזאור ממשפחת האנהגואריים, אשר חי בתור הקרטיקון לפני 120 מיליון שנה בסין. מאובניו של הפטרוזאור התגלו בליאונינג בידי החוקרים וונג שיאולינג וג'ואו ג'ונגה ב-2003 והכילו שרידי אצבעות, שיניים ומספר חוליות מקוטעות. פטרוזאור זה היה בעל גולגולת ארוכה באורך 61 ס"מ עם לסתות ארוכות ודקות שבחלקן הקדמי שיניים שצורתן חרוטית ומעוקלת קלות. השיניים הקדמיות בלסת העליונה של הליאונינגופטרוס הן שיני הפטרוזאור הארוכות ביותר שנמצאו עד כה, ואורכן 81 מ"מ. מוטת כנפיו של הפטרוזאור הגיעה עד 5 מטרים, כאורך הגלילים הגיעו ל-50 ס"מ. ככל הנראה הוא דאה על זרמי אוויר חם. מבנה הגולגולת מרמז שהיה ניזון מדגים. הוא היה קרוב משפחתו של האנהגוארה ובעל קרבה רחוקה יותר לאורניתוכיירוס והטרופאוגנטוס, וככל הנראה, הוא חי בקרבת ימים וחופים. מדיה וקבצים בנושא ליאונינגופטרוס בוויקישיתוף ליאונינגופטרוס, באתר האנציקלופדיה של החיים (באנגלית) ליאונינגופטרוס, באתר GBIF (באנגלית) Liaoningopterus, Prehistoric Wildlife (באנגלית) Liaoningopterus pictures and facts, The Dinosaur Database (באנגלית) Liaoningopterus, Pteros ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אליזבת אנדריאסן

אליזבת גונילה אנדריאסן (בנורווגית: Elisabeth Gunilla Andreassen; נולדה ב-28 במרץ 1958) היא זמרת נורווגית, שהייתה שותפה לזכייה באירוויזיון 1985. אנדריאסן נולדה בגטנבורג שבשוודיה להורים נורווגים, ב-1979 התגלתה על ידי המוזיקאי לאס הולם וב-1980 הצטרפה אליו כחברה בהרכב המוזיקלי "Chips". לאחר עזיבתו של הולם את ההרכב היא ייצגה את שוודיה באירוויזיון 1982 ביחד עם הזמרת קיקי דניאלסון עם השיר "Dag efter dag" והם הגיעו למקום השמיני. ובאותה השנה אף הופיעה בסרט הדרמה "Klippet". בשנת 1985 הגיעה למקום הראשון באירוויזיון, שנערך בעיר הולדתה, ביחד עם האנה קרוג כצמד "בוביסוקס!" עם השיר "La det swinge". בנוסף, היא ייצגה את נורווגיה באירוויזיון 1994 ביחד עם יאן ורנר דניאלסן וכזמרת סולנית באירוויזיון 1996, בכך היא מחזיקה בשיא כאחת מהזמרת שהשתתפו במספר הרב ביותר של פעמים בתחרות. כמו כן, היא השתתפה עוד מספר פעמים במלודיפסטיבלן ובקדם האירוויזיון הנורווגי. ב-2006 שיחקה בתפקיד הראשי בסרט הטלוויזיה "Fridtjofs jul". נשואה לטור אנדרסן ולהם שתי בנות. מדיה וקבצים בנושא אליזבת אנדריאסן בוויקישיתוף אתר האינטרנט הרשמי של אליזבת אנדריאסן (בנורווגית) אליזבת אנדריאסן, במסד הנתונים הקולנועיים IMDb (באנגלית) אליזבת אנדריאסן, באתר Rotten Tomatoes (באנגלית) אליזבת אנדריאסן, באתר אפל מיוזיק (באנגלית) אליזבת אנדריאסן, באתר ספוטיפיי אליזבת אנדריאסן, באתר סאונדקלאוד (באנגלית) אליזבת אנדריאסן, באתר Last.fm (באנגלית) אליזבת אנדריאסן, באתר AllMusic (באנגלית) אליזבת אנדריאסן, באתר MusicBrainz (באנגלית) אליזבת אנדריאסן, באתר דיזר אליזבת אנדריאסן, באתר Discogs (באנגלית) אליזבת אנדריאסן, באתר Genius אליזבת אנדריאסן, באתר SecondHandSongs ערך זה הוא קצרמר בנושא מוזיקאים ובנושא נורווגים. אתם מוזמנים לתרום לוויקיפדיה ולהרחיב אותו.